# Mikel Biain

Mikel Biain Berraondo (Oñati, Gipuzkoa, 1977ko maiatzaren 25a) politikaria da, Euskal Herria Bildukoa. Oñatiko alkate ohia (2011-2019). Enpresa Administrazio eta Zuzendaritzako graduduna ikasketaz, hezkuntza-langilea lanbidez gaur egun.

## Bizitza

Ikasketak amaitu ondoren Ulma Forja eta Eroski kooperatiba elkarteetan eman zituen bere lehen lan hastapenak. Ondoren, 2000.urtean finantza sektorera pasatu zen eta Oñatiko Banco Guipuzcoano eta Arrasateko Nafarroako Aurrezki Kutxaren bulegoetako zuzendari gisa aritu zen hurrenez hurren 2011. Ezkondua eta hiru seme-alabaren aita da. Bere zaletasunen artean irakurketa, idazketa, naturaz, etxekoez eta lagunarteaz gozatzea daude. Horrez gain, herri-ondarea eta bestelako balio historikodun ondareeen inguruan interes berezia du. Herri ordezkaritzan izan zuen ardura utzi ondotik bere aurreko lanera bueltatu zen, 2022an finantza arloko lanbidea utzi zuen arte. Geroztik, irakaskuntzarako ikasketak egin ostean hezkuntza arloan dihardu lanean gaur egun. Debagoieneko Goienkaria astekariarekin kolaboratzen du tarteka iritzi-zutabeak idatziz.

## Politika

2011ko maiatzeko udal eta foru hauteskundeetan, Oñatin Bilduko zerrendaburu gisa aurkeztu zen, eta udal hauteskundeetako garaile izan zen, erabateko gehiengoa lortuta: Bildu koalizioak 11 eserleku eta EAJk 6 eserleku lortu zituen. Espainiako Auzitegi Gorenak 2003an ezker abertzalea legez kanpo utzi izanak baldintzatu zituen aurreko legealdiak. Bere ardurapeko agintaldiak ezaugarritzerakoan: espazio publikoen eraldaketa, zerbitzu publikoen indartzea, herritarren parte hartzea bultzatzea, auzo izaeraren eta erabakimenaren indartzea, hiri hondakinen inguruko kudeaketa arduratsua, mugikortasun jasangarria eta genero berdintasunerako egiturazko udal politikak abian jartzea lirateke aipagarrienak. Lazarragatarren jauregiko lorategiko ateak herriari zabaltzea izan zen goian aipaturiko gidalerroen baitan lorturiko akordio aipagarri bat.
Herritarren parte hartzea bultzatzeko Herrijorran programa jarri zen abian 2011n eta horrez gain landa eremuko auzoen izaera indartzeko Auzotasun programa ere abian jarri zen lehen agintaldian.
Hiri hondakinen kudeaketari dagokienez, errauskailuaren eraikuntzaren inguruko polemika betean, "zero zabor" filosofiari jarraituz, atez ateko sistemaren aldeko apustua egin zen. Ondorioz, birziklatze tasek nabarmen egin zuten gora.
Mugikortasun jasangarriari dagokionez, Olabarrietako bidegorriaren eraikuntzarekin herria alderik alde ardaztu zen bizikleta mugikortasunerako. Ondoren, oinezko eta bizikletadunentzako segurtasuna bermatzeko azpipasoaren eraikuntzarekin Olabarrieta eta Murgia auzoak lotuz eraztun berdea osatu zen.
Zerbitzu publikoei dagokienez, pribatizatua zegoen kale garbiketa zerbitzua jabetza publikora ekarri zen atzera.
Udalaren, elkarteen eta herritarren arteko elkarlanetik Eltzia sortu zen, askotariko herri elkarteen elkarrekintzarako espazioa.
Kirol instalazioei dagokienez, Zubikoa kiroldegiaren eraberritzea izan zen lehentasunetako bat. Horretarako, lankidetza hitzarmena eta proiektua gauzatu ziren bigarren agintaldian. Bestetik, Eusko Ikaskuntzaren sorreraren mendeurrena ospatzeko, Eusko Ikaskuntza eta Oñatiko Udalaren arteko lankidetzan kongresua egin zen. Urtemugaren garrantziaren erakusgarri, 2018ko azaroan Oñati izan zen Euskal Herri osoko ordezkarien topaleku.

## Erreferentziak

* ↑ Fitxa pertsonala. Mikel Biain Berraondo. Gipuzkoako Batzak Nagusiak.
* ↑ (Gaztelaniaz) Gonzalez, Marian. (2015). Mikel Biain estrena su segundo mandato como alcalde. Diario Vasco.
* ↑ Kortabarria, Leire. (2012). Lorategi noblea Oñatirendako. Goiena.
* ↑ Goiitia, Irati. (2014). Auzolanarekin, auzoko itxura eta erlazioak berritzen. Goiena.
* ↑ Zubiria Camino, Pello. (2015). Zero Zabor astea Oñatin. Argia.
* ↑ (Gaztelaniaz) Dominguez, Anabel. (2015). Oñati da el visto bueno definitivo al bidegorri de Olabarrieta. Noticias de Gipuzkoa.
* ↑ (Gaztelaniaz) Gonzalez, Marian. (2016). Olabarrieta se abre al «cinturón verde» con el nuevo paso soterrado. Diario Vasco.
* ↑ (Gaztelaniaz) Gonzalez, Marian. (2018). «La publificación de la limpieza viaria ha traído un menor coste del servicio y mayor calidad». Diario Vasco.
* ↑ Zubia, Nerea. (2018). Oñati. Egiteko modu bat. Erria.
* ↑ Regueiro, Maialen. (2019). Zubikoa kiroldegia berritzeko hitzarmena sinatu dute Udalak eta Aldundiak. Goiena.
* ↑ Memoria. (2018). Mendeurrena 1918-2018. Omenaldia lehendakatiei eta sortzaileei. (Pdf). Eusko Ikaskuntza, 24-25 or..
* ↑ Altube Arrese, Mirari. (2018). Zeresana eman du Eusko Ikaskuntzaren ospakizuneko Soka Dantzak. Goiena.

## Ikus gainera

Oñatiko alkateak, 1447tik honakoak

## Kanpo estekak

Oñatiko Udala
* Datuak: Q55109638
* Multimedia: Category:Mikel Biain Berraondo / Q55109638